સાત વિદ્યાર્થીઓ રેલવે ટ્રેક પર સેલ્ફી અને ફોટો લેવા માટે આવ્યા હતા. આ સ્ટંટનો વીડિયો પ્રોફેશનલ કેમેરામેન શૂટ કરી રહ્યા હતા. આ દુર્ઘટનામાં બે વિદ્યાર્થી સુમન (ઉં.વ. ૧૫) અને યશ (ઉં.વ. ૧૭)ના મોત થયાં હતાં. ક્રાઈમ એન્ડ રેલવેના ડીસીપી પરવેઝ અહેમદે જણાવ્યું હતું કે અક્ષરધામ રેલવે ટ્રેક પર વિદ્યાર્થીના પાંચ મિત્ર અને વીડિયોગ્રાફી કરી રહેલા શખસની દુર્ઘટના બાદ ખરાબ હાલત થઈ હતી. તેઓ મોટે મોટેથી બૂમો પાડવા લાગ્યા હતા. તેમની બૂમો સાંભળીને સ્થળ પર દોડી આવેલા રેલવેના કર્મચારીઓએ પોલીસ કંટ્રોલ રૂમને જાણ કરી હતી. પોલીસે તમામ વિદ્યાર્થીઓના મોબાઈલ અને કેમેરા જપ્ત કરી લીધા હતા.